**NOTĂ INFORMATIVĂ**

**la proiectul hotărîrii Guvernului**

**”Privind modificarea punctului 3 din Hotărîrea Guvernului nr.836/2010 cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul hotărârii Guvernului ”Cu privire la modificarea punctului 3 din Hotărîrea Guvernului nr.836 din 13 septembrie 2010 cu privire la acordarea indemnizațiilor unice pentru construcția sau procurarea spațiului locativ,sau restaurarea caselor vechi unor categorii de cetățeni (în continuare – proiect) este elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul prenotat a fost elaborat ținînd cont de evoluția cererilor beneficiarilor de indemnizații unice parvenite în cadrul Ministerului Finanțelor prin intermediul autorităților publice locale. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de hotărâre nu contravine legislației UE. |
| **4. Principalele prevederi ale proiectului şi evidenţierea elementelor noi** |
| Proiectul în cauză prelungește termenul de realizare a Hotărîrii Guvernului nr.836 din 13 septembrie 2010 ”Cu privire la acordarea indemnizațiilor unice pentru construcția sau procurarea spațiului locativ,sau restaurarea caselor vechi unor categorii de cetățeni” **pînă la 31 decembrie 2022**, în scopul acordării unui sprijin din partea statului unor categorii de populaţie, care nu au beneficiat de credite preferenţiale de la instituţiile financiare și nu au fost asigurate cu spaţiu locativ conform normelor legale. |
| **5. Fundamentarea economico-financiară** |
| Întru realizarea Hotărîrii Guvernului nr.836 din 13 septembrie 2010 ”Cu privire la acordarea indemnizațiilor unice pentru construcția sau procurarea spațiului locativ, sau restaurarea caselor vechi unor categorii de cetățeni” dîn bugetul de stat pe anii **2010-2020** au fost utilizate mijloace financiare în volum de **128,4** mil.lei pentru **3559** beneficiari. În bugetul de stat pentru anul 2021 în acest  scop au fost aprobate mijloace financiare în volum de 1000,0 mii lei, din care au fost executate 400,0 mii lei.  Pentru anul 2022 în bugetul de stat sînt aprobate mijloace financiare în volum de 500,0 mii lei. |
| **6. Modul de încorporare a actului în cadrul normativ în vigoare** |
| Aprobarea proiectului hotărârii Guvernului cu privire la modificarea Hotărîrii Guvernului nr.836 din 13 septembrie 2010 nu va genera modificări și în textul altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul Hotărîrii Guvernului a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), compartimentul Transparența decizională, Procesul decizional. |
| **8. Constatările expertizei anticorupție** |
| Proiectul va fi supus expertizei anticorupție de către Centrul Național Anticorupție în conformitate cu art. 35 din Legea nr. 100/ 2017 cu privire la actele normative. |
| **9. Constatările expertizei juridice** |
| Proiectul va fi supus expertizei juridice de către Ministerul Justiției în conformitate cu art. 37 din Legea nr. 100/ 2017 cu privire la actele normative. |

**Ministru al Finanțelor Dumitru BUDIANSCHI**